Fekete Bástya (szervezet)

A **Fekete Bástya** egy titkos szervezet, amely Omlásbástya falu árnyékában működik. Céljuk a teljes uralom megszerzése, legalábbis valami ilyesmiről gondolkodnak. De hogy komolyan gondolják-e, arról még nem tudni.

## Története

A mai formájában ismert szervezetet Siyote alapította még 5 évvel történetünk kezdete előtt. Erre azért volt szükség, ugyanis a szomszéd falu szervezete, Töröttvárfok Karmai, a Törött Pengék jogutódja egyre nagyobb fenyegetést jelentett Omlásbástyára. Siyote a felvételnél törekedett arra, hogy a szervezet leendő tagjai a faluból származzanak. És ezt több-kevesebb sikerrel megtette.

### Ranger kora

A szervezetet még **Ranger** alapította, a célból, hogy örökös riválisát, **Derhartot** legyőzhesse. Azonban Derhart is megalapította a saját csapatát, és onnantól kezdve nem mutatkozott többé meg az ellenségnek. Csak Ranger, és a legkorábbi tagok, az akkor 17 éves Siyote és **Mai** láthatta Derhart eredeti arcát.

Később még több tag csatlakozott a szervezethez, Ranger barátja, **Aser**, és Aser barátnője, **Odivia**. A Fekete Bástya megalapulásnak második évfordulóján **Himuró** is belépett a szervezet kötelékeibe. Nem sokkal ezek után Derhart megölte Asert, Odivia szeme láttára. Ranger bosszút esküdött.

A harmadik évben **Kernet** is csatlakozott a Fekete Bástyához. Abban az évben Himuró felrobbant egy bevetés során.

A negyedik évben egy balul elsült rajtaütés során Ranger Derhart fogságába esett. A fejét vesztett csapat ideiglenes vezetését Siyote vette át, és a csapatot mentőbevetésre vezette. Azonban elkésett, Ranger iszonyú kínok között lehelte ki a lelkét Derhart kezei között.

*Ranger halálával lezárult a Fekete Bástya első fejezete.*

### A közti korszak

Ranger halála után nem volt választott vezető. Siyote fejét elborította a bosszúvágy, ezért képtelen lett volna normálisan irányítani a csapatot. Ezt ő is belátta, így Kernet keze vezette a 4 főre csökkent csapatot.

Ebben az időszakban lépett be **Garden** is a Fekete Bástyába.

Azonban nem telt el kilenc hónap, Kernet is meghalt egy *Magányos Hős* keze által.

Mai, aki nem bírta tovább barátai és társai elvesztését, beleőrült a helyzetbe, emiatt képtelen volt bármiféle értelmes létezésre. Odivia, kinek az érzelemvilága Aser elvesztése óta lejtmenetben volt, sosem látott mélységekbe zuhant.

Siyote igyekezett javítani a borús csapatszellemen, beszervezte a csapatba **Carnickellét**, hogy a nők mélybe veszett hangulatát valamelyest javítsa.

### Siyote kora

A borús közti korszak egy éve után Siyote elhatározta magát. Megfogadta, hogy letesz a vérbosszúról, és magához vette a Fekete Bástya irányítását. Mait, akinek állapotán nem lehetett segíteni, menesztette.

Az akkor éppen Omlásbástyában járó **Rigont** felvette a szervezetbe, amely ekkor öt fős volt.

Egy évvel azután, hogy Siyote átvette az irányítást, a megfáradt és beletörődött Odiviára egy hatalmas sziklatömb zuhant az egyik reggeli sétája folyamán. Nem élte túl a balesetet, és Rigon szerint ez a baleset sem a véletlen műve volt.

Ez után fél évvel Siyote hívására a kalandor lelkületű **Salten** is belépett a Fekete Bástyába.

Közel azonos időben lépett be **Azóra** és **Oktay** is a szervezetbe, méghozzá két évvel Siyote vezetővé válása után. Azóra leginkább Siyote miatt lépett be, Oktay pedig amiatt, mert megtudta, hogy Salten is a szervezet tagja.

Merten Arden, ismertebb nevén **Mechagy** ezután egy évvel lépett be a szervezetbe.

A következő évben azonban Carnickelle kilépett a szervezetből. Habár az utóbbi időkben Siyote óvatos vezetésének köszönhetően nem nagyon történt haláleset, Carnickelle arra hivatkozott, hogy ő még tagja volt annak az időszaknak, amikor még Odivia és a már akkor is őrült Mai élt, és bizony volt alkalma beszélgetni Odiviával az akkori évek tragédiáiról. És bizony mert a szervezet tagjainak a száma az utóbbi években nagyon megnőtt, előbb-utóbb elkerülhetetlenül ismét meg fog halni valaki. És egy, az még véletlenül sem ő akar lenni, kettő, nem is akar a részese lenni a tragédiának. Siyote ezt tudomásul vette, és Carnickelle kiléphetett a szervezetből.

Végül, egyrészt a kiesett tag pótlása miatt, másrészt a változatosság kedvéért Siyote meghívta **Kizurt** is a Fekete Bástyába, és azóta már ő is a szervezet tagja. De ez már olvasható a Fekete Bástya képregény első részében.

## Tagok

A szervezet mai felállása előtt ugye már rengeteg más taggal is büszkélkedhetett. Siyote törekedett arra, hogy a létszám viszonylag változatlan maradjon, vagy lassan növekedjen, és lehetőleg a legerősebb harcosokból álljon. A legerősebb generáció egyértelműen a ma is látható forma, ezt mi sem bizonyítja jobban a 0%-os halálozási ráta.

### Volt tagok

* Carnickelle - *kilépett a szervezetből*
* Kernet - *megölték*
* Mai - *távol él, emlékkárosodást szenvedett*
* Ranger - *Derhart megölte*
* Aser - *Derhart megölte*
* Himuró - *Bevetés közben felrobbant*
* Odivia - *Rádőlt egy szikla*